sana khan : டான்ஸ் மாஸ்டரை கட்டியணைத்து காதலை வெளிப்படுத்திய சனா கான்! - actress sana khan confesses love for choreographer melvin louis with loved-up posts in instagram page | Samayam Tamil
actress sana khan confesses love for choreographer melvin louis with loved-up posts in instagram page
Samayam Tamil | Updated: Apr 27, 2019, 04:43PM IST
தமிழ் சினிமாவில் சிம்பு நடிப்பில் வந்த சிலம்பாட்டம் என்ற படத்தின் மூலம் அறிமுகமானவர் நடிகை சனா கான். இப்படத்தைத் தொடர்ந்து தம்பிக்கு எந்த ஊரு, பயணம் உள்ளிட்ட தமிழ் படங்களில் நடித்துள்ளார். தொடர்ந்து தெலுங்கு மற்றும் கன்னட படங்களிலும் நடித்துள்ளார்.
தமிழ், தெலுங்கு, மலையாளம் மற்றும் கன்னடம் ஆகிய மொழிகளைத் தொடர்ந்து ஹிந்தி மொழிகளிலும் பல படங்களில் நடித்துள்ளார். தற்போது டோம், டிக் அண்ட் ஹரி 2 (Tom, Dick and Harry 2) படத்தில் நடித்து வருகிறார்.
இந்த நிலையில், நடன இயக்குனர் (டான்ஸ் மாஸ்டர்) மெல்வின் லூயிஸைக் காதலித்து வருவதாக தனது இன்ஸ்டாகிராம் பக்கத்தில் சனாகான் உறுதிப்படுத்தியுள்ளார். மும்பையில், நடனப் பள்ளி ஒன்றை நடத்தி வருகிறார். பாலிவுட் பிரபலங்களுக்கு டான்ஸ் பயிற்சியும் அளித்துள்ளார் என்பது குறிப்பிடத்தக்கது.
நேற்று, மெல்வின் லூயிஸ் பிறந்தநாள் என்பதால், இருவரும் எடுத்துக்கொண்ட புகைப்படத்தை இன்ஸ்டாகிராம் பக்கத்தில் பகிர்ந்துள்ளார். அதோடு, உன்னைப் பார்க்கும் வரை யாரையும் என்னால், இவ்வளவு நேசிக்க முடியும் என்பது எனக்குத் தெரியாது. சிலர், வாழ்நாள் முழுவதும் தேடும் ஒன்றை நான் உன்னிடத்தில் கண்டேன்.
ஒவ்வொரு நாளும், ஒவ்வொரு நிமிடமும் என்னை நீ சிறந்தவளாய் மாற்றுகிறாய். ஒவ்வொரு நாளும் நிறைய விஷயங்களை உன்னிடமிருந்து நான் கற்றுக்கொள்கிறேன். வெறும், வார்த்தையால் மட்டும் எனது காதலை விவரிக்க முடியாது. என் வாழ்வில் நீ இருப்பது எனது அதிர்ஷ்டம். எப்போதும் உன்னை காதலிக்கிறேன். என்னை தேர்வு செய்ததற்கு நன்றி.
உன்னை அறியாமல் நீ செய்த பல விஷயங்களால் தான் உன் மீது நான் காதல் கொண்டேன். எனது வாழ்க்கையில் நான் மிகவும் சரியாகச் செய்தது என்னவென்றால், அது எனது இதயத்தை உனக்கு கொடுத்தது தான் என்று குறிப்பிடுள்ளார்.
Web Title actress sana khan confesses love for choreographer melvin louis with loved up posts in instagram page
மேலும் செய்திகள்:மெல்வின் லூயிஸ்|டான்ஸ் மாஸ்டர்|சிலம்பாட்டம்|சனா கான்|sana khan love relationship|sana khan|Melvin Louis|dance master melvin